Лангстън Хюс
Негърът слуга

Превод от английски: Леда Милева, —

chitanka.info

Час подир час, дни и недели,

покорен, мил с лицата бели.

О, танц на черни племена!

О, барабани!

О, африканска равнина!

Забравен огън нейде тлее!

О, волна песен! Някой пее.

Най-после в седем или осем

завършва твоя

трудов ден.

Към Харлем тръгваш изморен.

Метрото или автобуса.

С такси на парка през тъмата,

ако получил си заплата.

О, нощен Харлем, барабани на живота!

О, песни!

О, мечти красиви!

О, саксофони загърмели!

О, сладък отдих без лицата бели!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.